FOTO ȘI VIDEO România, păzea! Columbia a ajuns la 20 de meciuri fără eșec, a învins Spania, iar fanii au făcut spectacol la Londra
Colombia a reușit surpriza în amicalul cu Spania, disputat la Londra, sud-americanii impunându-se cu 1-0.
Amicalul Spania - Columbia s-a disputat pe teren neutru, pe Stadionul Olimpic din Londra, iar sud-americanii au fost susținuți de peste 30.000 de fani.
Columbia a învins Spania la Londra și a ajuns la 20 de meciuri fără eșec
Unicul gol al meciului a fost marcat de Daniel Munoz, în minutul 61. Jucătorul de la Crystal Palace a înscris cu o execuție spectaculoasă după un contraatac pornit de James Rodriguez și continuat cu brio de Luis Diaz.
Columbia a ajuns astfel la o bornă impresionantă, 20 de meciuri consecutive în toate competițiile fără eșec. Selecționerul Nestor Lorenzo, instalat în iulie 2022, a stat pe bancă la 17 dintre aceste partide, iar până acum a înregistrat 12 victorii și 5 remize.
La finalul meciului de la Londra, mai mulți fani columbieni au intrat pe teren și au sărbătorit alături de jucători, stewarzii făcându-le cu greu față suporterilor sud-americani.
Columbia, care nu s-a calificat la ediția din 2022 a Cupei Mondiale, traversează acum o campanie de calificare mult mai bună. Echipa lui Nestor Lorenzo este neînvinsă în primele 6 meciuri din preliminariile CM 2026, ocupând locul 3, cu 12 puncte, sub Argentina (15p) și Uruguay (13p).
Marți, de la ora 21:30, Columbia va juca un nou meci amical pe teren propriu, de această dată contra României, la Madrid, pe stadionul lui Atletico.
???????????? Several Colombia fans invaded the pitch against Spain and are kicking the ball around the stewards! ????️ pic.twitter.com/j5eNHJ02ft
— EuroFoot (@eurofootcom) March 22, 2024
Spania - Columbia 0-1
- Spania: Raya - Porro, Vivian, Laporte, Grimaldo - Merino, Zubimendi - Sarabia, Moreno, Oyarzabal - Joselu
- Au mai jucat: Remiro, Morata, N. Williams, Baena, Yamal, Cubarsi
- Selecționer: Luis de la Fuente
- Columbia: Vargas - Munoz, Cuesta, Lucumi, Mojica - Castano, Lerma - Arias, Carrascal, Diaz - Cassierra
- Au mai jucat: James Rodriguez, Rios, Borre
- Selecționer: Nestor Lorenzo
Urmăriți SPORT.RO și pe Google News